Lista cu ţările care au peste 500 de cazuri confirmate de infecţie cu noul coronavirus, în cazul cărora se impune izolarea la domiciliu a cetăţenilor români ce vin din acestea, a fost actualizată, fiind adăugată şi Malaezia, informează Agerpres.

Potrivit unei decizii a Comitetului Naţional pentru Situaţii Speciale de Urgenţă, cetăţenii români care vin din state cu peste 500 de cazuri confirmate de infecţie cu noul coronavirus vor fi izolaţi la domiciliu timp de 14 zile, acestea fiind cunoscute ca ''zone galbene''.

Pe site-ul INSP a fost publicată lista actualizată cu aceste ţări. Ele sunt:

Austria,

Belgia,

Coreea de Sud - partea ţării unde nu este instituită carantina,

Danemarca,

Elveţia,

Franţa,

Germania,

Japonia,

Marea Britanie,

Malaezia,

Norvegia,

Olanda,

Republica Populară Chineză - zona în care nu este instituită carantina,

Spania,

Statele Unite ale Americii,

Suedia.

Statele care sunt marcate ca ''zone roşii'' şi pentru care se impune carantina sunt:

Republica Populară Chineză - regiunea Hubei,

Italia - întreaga ţară,

Coreea de Sud - Daegu (oraş) şi Cheongdo (judeţ),

Iran - întreaga ţară.

Editor: I. I.